   ร้านนี้อยู่ใกล้แยกรัชดา-สุทธิสาร ถ้ามาจากลาดพร้าวถึงแยกก็เลี้ยวซ้ายไม่เกิน 20 เมตรครับ อยู่ริมถนนหัวมุมปากซอย มีที่จอดรถแต่น้อยครับ มารถไฟฟ้าใต้ดินจะสะดวกกว่า โชคดีที่ไปกินช่วงสงกรานต์เลยพออาศัยจอดที่ร้านอื่นที่เค้าปิด ที่นั่งมีทั้งโซนแอร์และไม่แอร์ครับ
   ของนึ่งที่นี่จะทำไว้แล้วใส่รถเข็นที่อุ่นร้อน ขนมจีบเนื้อแน่นดีครับ แต่เค็มไปหน่อย ฮะเก๋าแป้งเหนียวนุ่มดีไม่เละ ส่วนซาลาเปาแป้งหนาไปหน่อยไม่ค่อยนุ่มเท่าไหร่ แต่ไส้โอเค ที่ชอบเลยก็จะเป็นเป็ดย่างครับ เนื้อนุ่ม รสขาติเข้มข้น โดยรวมก็ใช้ได้ครับ แต่ราคาก็ถือว่าสูงพอสมควร 